
FONDO DE ESPERANTO-CE-INSTITUTO. 


elan surprizon preparis holandaj samideanoj por la tutmonda 
B Esperantistaro, fondante en Hago Internacian Instituton de 

Esperanto je nomo de pastro Andreo Ĉe. Bezono de tiuspeca 

organizajo jam delonge sentiĝis. Esperanto-gazetaro de kelkaj 
jaroj kun meritita gojo kaj fiero diskonigadas grandiozajn triumfojn 
de Ĉe-metoda esperanto-instruado. Kaj depost tiu tempo pastro Ĉe 
jam sukcesis eduki siajn disĉiplojn, kiuj sekvante liajn instruojn, apli- 
kante liajn metodojn de laboro, rikoltas ĉie centoblajn fruktojn. 

Ekbolis en Esperantujo, kiam siatempe atingis nin entuziasmaj 
raportoj pri Ĉe-kursoj en Svedlando, kiuj sukcesis estigi grandan aron 
da Esperantistoj en tiu lando. Ĉiun mirigis la metodo, kiu permesis 
atingi tiel eminentajn rezultojn. Vekiĝis scivolo por ekkoni ĝin. La 
pasintan jaron oni aranĝis en Budapest kurson, gvidatan de s-o Ĉe, 
dum kiu la partoprenantoj el multaj landoj povis kapti la sekretojn 
de la metodo por poste apliki ĝin instruante Esperanton. Imitante la 
bonan ekzemplon oni aranĝas ankaŭ nunjare, kio cetere estas jam 
sciata, duan internacian kurson en Arnhem. Sed ĉiam mankis al espe- 
rantistoj konstante funkcianta lernejo, en kiu oni povus alproprigi al 
si la plej bonan metodon de la laboro, jam multfoje elprovitan, kiu 
garantias fruktoriĉan rikolton. Kaj tiun lernejon, tiun instituton kreis 
nederlandaj samideanoj en Hago, kiu de nun fariĝos unu el plej gra- 
vaj spiritaj centroj de Esperantujo. Jam la lando mem bonege taŭgas 
por tiu celo: neŭtrala, regata de pacemaj polilikistoj, ne posedanta 
malamikojn en la mondo, gi sajnas esti antaŭdestinita por posedi tian 
institucion. Ni korege dankas al la holandaj samideanoj pro ilia do- 
naco por la tutmonda Esperanto-movado kaj aparte al pastro Andreo 
Ĉe kaj s-ino Julia Isbritcker, kiu plej multe laboris por realigi kreon 
de la Internacia Esperanto-Instituto. 

Bone, sed por funkciigi ĝin kaj altaŭgigi ĝin al bezonoj de l' for- 
te kreskanta movado, vantaj vortoj ne sufiĉos. Estas bezonata mo- 
no, kiun devas havigi la tutmonda Esperantistaro. Ĉiu penu fariĝi 
membro de la Instituto elektante specon de la membreco laŭ siaj fi- 
nancaj povoj. Kaj nome: Fondantaj membroj pagas unufoje por ĉiam 
200 dolarojn, Subtenantaj membroj pagas unufoje por ĉiam minimu- 

me 40 dolarojn aŭ ĉiujare 4 dol., Aktivaj membroj estos tiuj personoj, 
kiuj per agado laboras por la celoj de la Instituto. Ili estos invitataj 
de la Direkcio kaj ne pagos kotizon, sed nur enskriban sumon de 


2 dol. "m 
Ek', komencigu nobla vetbatalo! Kiu lando havigos plej mul- 
tajn membrojn? Tad. Hodakowski. 
A 
MIA PRINTEMPA VOJAGO. 
— Kien? 


— Memkompreneble Nederlandon. Mi tiom longan tempon re- 
vadis ekvidi landon de hiacintoj, narcisoj, tulipoj kun tiom famaj kam- 
poj de floroj, kies bildojn mi ĉiam admiris, ne sukcesinte iam vidi 
ilin persone dum la plej favora tempo, ke vi ne miros karaj legantoj 
mian tujan konsenton, kiam S-ino Isbritcker antaŭ unu jaro, proponis 
fari esperanto-babiladon pri Polujo en Hago. Mi devis fari tion eĉ 
multe pli frue. Sed mi deziris vidi Nederlandon dum printempo, do 
mi prokrastis mian ekskurson ĝis — mi fine ricevis proponon de 
S-ro Ir. M. F. Onnen fari prelegojn pri Pollando en 6 urboj! Sed mi 
ne longe hezitis. Paroli esperante antaŭ la aŭdantaro de kelkaj histo- 
rie famaj urboj pri Polujo estis por mi tiom alloga afero, ke mi tuj res- 
pondis esti preta. 

Forvojaĝinte el Krakow antaŭ ĉio mi anoncis al miaj holan- 
daj geamikoj el la radiostacio de Katowice la 9an de aprilo, ke mi 
jam forvojaĝis kaj 11-an de aprilo alvenos Hagon vespere, Poste sa- 
mideano Onnen diris al mi, ke li aŭdis mian esperanto-saluton. Be- 
daŭrinde mi ne povis anonci tion pli frue por aŭdigi ankaŭ aliajn sa- 
mideanojn. 

Bela, iomete freŝa, vetero akompanis min dum mia tuta voja- 
ĝ0. Ĉe la holanda landlimo mi ricevis telegramon de s-ro Onnen kun 
bonvendeziroj kaj en Utrecht, je mia granda ĝojo kaj admiro, mi ri- 
cevis ankaŭ personan bonvenigan saluton de la utrechtaj gesamide- 
anoj, kiuj bonvolis viziti min en la vagonaro sub la gvidado de sami- 
deano G. J. Deglukamp, prezidanto de la Esp.-Societo. 

Je malfrua horo mi alvenis Hagon kaj tuj estis kondukita de 
afablaj gesamideanoj Isbriicker kaj s-ro Onnen al la hotelo Pomona. 

Sabaton la 12-an de aprilo mi devis paroli. Mi ne estas tro ti- 
mema, havante jam sufiĉe ofte okazon paroladi, sed mi devas kon- 
fesi, ke mi havis iometan timeton. Ĉu mi parolos sufiĉe taŭge pri la 
temo por mi ne tre kutima? Mi ja ĉiam parolis pri diversaj specialaj 
ON temoj, precipe mikrobiologiaj kaj higienaj, ne ofte tuŝante 
aliajn. 

Mirinda afero. Esperanto estas tiel taŭga lingvo por ĉiuj espri- 
moj, ke mi post kelkaj minutoj jam estis alkutimiĝinta paroli antaŭ 
granda inteligentula aŭskultantaro senhezite kaj kiel oni diris al mi 
poste, tute kompreneble por ĉiuj. Estas aldoninde, ke post kelkaj 
frazoj diritaj de mi, S-ino Isbriicker tuj tradukis holandlingven. Sed 
kelkaj aŭskultantoj diris poste, ke la tradukado ne estis necesa, ĉar 
la aŭdantaro estis plejparte bonege instruita dum la kurso de S-ro 

Ĉe, kiu antaŭ mia prelego gvidis Esperanto kursojn en kelkaj Holan- 
daj urboj. Nur estas necese paroli malrapide distingeble, vorto post 
vorto kaj vin komprenos eĉ tiuj, kiuj ankoraŭ ne estas parolantaj kaj 
eĉ ne lernis esperantan lingvon. 

Vere genia eltrovo bazita sur la eŭropaj lingvoj, por ĉiuj kom- 
prenebla, kiam oni jam konas kelkajn lingvojn! En Holando ĉiu inte- 
ligentulo, kiel ĉe ni en Polujo konas latinan, francan, germanan ling- 
von, multaj ankaŭ la anglan; tio faciligas tiamaniere komprenon de 
la esperanta parolado, ke ne necesas eĉ traduko. 

Mi estas certa, ke post nelonga tempo, dank al la propagandu- 
loj tiom lertaj, kiel Pastro Ĉe, vere nekutima instruanto, Esperanto 
atingos altegan gradon de disvastiĝo precipe inter la malgrandaj kul- 
turaj popoloj de la terglobo. Holando estas destinita iri antaŭ la aliaj. 

Post mia haga prelego bonege sukcesinta dank' al la perfekta 
organizo de la afero dum sekvintaj kvin tagoj mi prelegis en Leeu- 
warden, Amsterdam, Utrecht, Arnhem, Dordrecht. Mi ne priskribos 
detale ĉiujn prelegojn ĉar estis similaj, ĉie bonege organizitaj en lo- 
kaj klubejoj kun lumbildarango. Nur estas neeble ne danki al la or- 
ganizantoj, gesinjoroj Isbriicker kun la Ĉefdelegito de UEA samideano 
Onnen unuavice en Hago kiun sekvis: s-ro P. Hendriks — Leeuwar- 
den, W. A. Zeylstra -— Amsterdam, G. J. Degenkamp — Utrecht, A. 
L. Moreau — Arnhem, F-ino Gobiet — Dordrecht. 

Al ĉiuj karaj gesamideanoj, kiuj ne nur helpis kun vere espe- 
ranta fratema afablo kaj vere kortuŝa sindonemo, sed ankaŭ gastigis 
min kaj kondukis por viziti vidindaĵojn mi esprimas ĉi-tie koregan 
dankon! 

Mi ne povas ne citi kelkajn el ili laŭnome krom jam antaŭe ci- 
titaj. D-ro C. J. Baart de la Faille, honora Prezidanto de la Arnhema 
esp. societo s-ino J. Evers, s-ro J. D. Wardenburg, s-ro W. Kunnen, 
Prezidanto de la Dordrechta societo kun s-ino Edzino kaj kvar espe- 
rante parolantaj infanoj, f-ino H. G. C. Reumer kun fraŭlino fratino, 
s-ro Kromeich P. J. S-ino Vos kun la filo, s-ino M. E. Schmidt. 

Neforgesebla lando, neforgeseblaj gesamideanoj. Mi nur mi- 
ras, ke en Holando mi trovis tiom multajn gesamideanojn, kiuj flue pa- 
rolas nian lingvon. Oni trovas sin en vera esperantujo. 

Pri la programo niaj legantoj jam povis ekscii el la jam publi- 
kigitaj leteroj en la 5 N-ro de Pola Esp-o. 

Ne mankis ankaŭ vere kortuŝaj momentoj. 

Post unu el miaj prelegoj alproksimigas al mi sinjorino kaj alpa- 
rolas pollingve. Ĉu vi min ne rekonas, profesoro? mi estis via lernan- 
tino en Krakovo — antaŭ „nur“ 30 jaroj; jen mia filo naskita en Ho- 
lando, sed li parolas ankaŭ pole kaj esperante. Li amas sian patru- 
jon Holandon, sed ne povas forgesi, ke sia patrino estas polino. 

Jes — nur — tridek jaroj! 

Post la alia prelego alvenas alia nigre vestita samideanino kun 
milda voĉo kaj deziras havi mian fotografaĵon. 

Antaŭ nelonge mortis mia kara patro. Vi tiel similas al li eĉ via 
voĉo kaj parolado! 


Jes kara esperanta mia filino, mi sendas hodiaŭ al vi mian foto- 
grałajon. 


12 


Mi devas aldoni ke mi jam depost la Budapesta kongreso havas 
ankaŭ esperantan filon en Holando, bonegan muzikiston. 

Sed mii havas ankoraŭ esperantajn ŝuldojn por via lando. Mi ri- 
cevis unu inviton el Apeldoom de la samideano G. Kramers. Mia 
tempo jam estis tute plenigita de prelegoj kaj mi bedaŭrinde ne po- 
vis sekvi tiel agrablan inviton. Do ĉu estas mirinde, ke mi eble, se nur 
miaj fortoj kaj tempo permesos, intencas daŭrigi mian holandan pil- 
órimadon kiel mezepoka trubaduro. Por tio estas necesa ankaŭ kon- 
sento de miaj holandaj samideanoj! 

Kiel oni povas rimarki el tiu mallonga rakonto la esperanta mo- 
vado en Holando estas vigla. Ekzistas multaj societoj kaj ofte en unu 
urbo estas du aŭ tri, en Hago eĉ kvar. 

Dum miaj prelegoj mi havis ĉiam multenombran aŭdantaron: en 
Hago ĉirkaŭ 250 personoj en aliaj urboj de 60—-150. O. Bujwid. 


POLAJ SCIENCAJ ATINGAĴOJ EN GEO- 
GRAFIO. 


(Fino). 

Kiel sciate, ĉefa disvolviĝo de pola kartogratio okazas nur en 
XVII kaj XVIII jrc. 

Grandajn meritojn precipe pri disvolviĝoj de geografio kaj kar- 
tografio en XVIII jrc. akiris Jan Śniadecki, gvidanto de astronomia 
observatorio en Kraków (en verko s. t. Geografio aŭ matematika kaj 
fizika terpriskribo), kaj en kartografio antaŭ ĉio meritiĝis pro kon- 
struo de projekto pri hidrografia terkarto de Polujo. La terkartojn la 
pola lernejaro multe atentis. Laŭ ordono de Eduka Komisiono, kiel 
diras programo, „instruisto de geografio ne devas instrui sen terkar- 
toj, ankaŭ historion sen geografio”. Ĉi tie evidentiĝas turnpunkto en 
la instrumetodo; anslataŭ vanta lernado parkera — reala metodo ri- 
garda. 

En tiu periodo Kołłątaj fariĝas kreinto de fundamentoj por no- 
va sistemo de geografio, de geografio de homo, kiu longe batalante 
pri pozicio en ła scienco, akiris ĝin post jarcenta fortostreĉo. 

Fine sur scenejo de pola sciencaro en fino de XVIII jrc. aperas 
Staszic (1775—1820), kaj la rezulto de liaj sciencesploroj en la lando 
estas la verko „Pri ternaskajoj de Karpatoj" kaj hipsometra terkarto, 
unua ne nur en Polujo, sed versimile eĉ en Eŭropo. Sciencaj akiraĵoj 
ahr havis tian signifon, por XVIII jrc., kian tiu de Długosz por 

jrc. 

Se temas pri geografio historia, jen la unua pola geografo hi- 
storia kaj sendube unu el unuaj tiuspecaj geografoj en tiu lako entu- 
te estis Joachim Lelewel. 


POLAJ ELTROVOJ EN SFERO GEOGRAFI —KOSMOGRAFIA. 


En sfero de konstruado de diversaj aparatoj kaj helpiloj por 
instruado de geografio kaj sciencoj kun ĝi ligitaj oni povas registri 
kelkajn eltrovojn polajn, celantajn antaŭ ĉio plifaciligi instruadon de 
geografi-kosmografiaj sciencoj, kaj okulfrapantajn egale pro origina- 
leco de koncepto kiel pro simpleco de konstrukcio. 

Ĉi tie precipe notinda estas gnomofgrafo, t. e. ilo por desegni 
sunhorlogojn ne nur sur plataĵo, sed ankaŭ sur supraĵoj malrektaj, 
neregulaj, kaj por difinado de diversaj funkcioj kosmografiaj, eltrovo 
de Wojciech Bogumił Jastrzębowski (1779—1882), profesoro de fi- 
ziko kaj naturhistorio en Instituto de vilaĝa mastrumado en Mary- 
mont. Tiu ilo permesas tre simplamaniere desegni sunhorlogojn sen 
prikalkuloj sur ĉiu laŭvole kuśigita supraĵo aŭ bulo, Entute ekzistas 
nur tri gnomografoj de Jastrzębowski. Unu, helpe de kiu J. desegnis 
sunhorloĝon sur granda bulo en Parko de Lazienki, troviĝas nun en 
astronomia observatorio en Warszawa, du aliaj restintaj aparatoj, ta- 
ritaj longe post la morto de la eltrovinto, troviĝas en privata gnomo- 
grafa kolekto. 

La gnomograło krom tio povas servi por precize difini terdi- 
rektojn, por. esplori dekliniĝon de magneta pinglo, por difini situon 
de ĉielaj korpoj, ŝajnan sunkuron, situon en spaco de mondakso, ĉie- 
lan ekvatoron, por difini tag- kaj noktlongecon por difinita tago kaj 
loko, por difini faltempon sur difinitan lokon de ombro el sub ĉirkaŭ- 
antaj objektoj ktp. kaj por montra solvado de astronomiaj taskoj sen 
helpo de kalkulado. 

Konsidere al tiel ampleksa taŭgeco tiu elpensaĵo ĉe sia granda 
simpleco povas havi grandegan signifon pedagogian ĉe prelegoj de 
kosmografio. Dank' al tiu eltrovo la sunhorloĝo konstruita sur kruda 
ŝtonbulo formas speciale polan tipon de sunhorloĝo, ne renkontatan 
aliloke. 

Plue estas ĉi tie notinda „zenitariumo', eltrovo de dro Wacław 
Jezierski, june mortinta vizitatoro de Kleriga Ministerio. Tiu ilo ser- 
vas por montra pruvo, ke la terakso estas klinita al ekliptiko sub 
angulo 6614, 

La eltrovo de Jezierski ĉe ekspozicio de geografia didaktiko en 
Firenze, marto 1925, akiris grandan internacian sukceson, kaj kiel pru- 
vo de ĝia granda pedagogia valoro povas servi tiu okazintaĵo, ke tuj 
dum la ekspozicio Germanoj volis aĉeti patenton de tiu ilo por la 
germana ŝtato. Tamen la rajto de ekspluatado por la eltrovo restis 
en polaj manoj. 

Fine estas nominda movebla planiglobo, elpensaĵo de Jozef Mi- 
gacz el Nowy Sacz, ebliganta komprenigi al lernantoj klare kaj facile 
la kaŭzojn, kial la tago estas jen pli longa jen malpli longa, kial en 
subpolusaj regionoj fariĝas polusa nokto kaj kiam, kial sur la terglo- 
bo ni havas kvin klimatsferojn ktp. La planiglobo distingiĝas per 
śranda simpleco, kio altigas ĝiajn valorojn ĉe la uzado en lernejo. 


Dr. Adam Gadomski. 


REVENO AL GEPATRA VILAĜO. 


A "18 
e la komenco de l'aŭtuno, dum sensuna malvarmeta tago, sur 
postpluve ŝlimeca vojo kondukanta preter pinarbaro iris en 
suda direkto maljuna viro. 
En lia malgajaspekta vizaĝo pentriĝis spleno al vivo de 
n.ultsuleranto, en lia alta intelekteca, sulkigita frunto kaj la vitrecaj 
okuloj respeguliĝis fortaj animdoloroj. 

Apogita sur sia bastonego, laca pro longdaŭra piedirado li tiris 
sin malrapide, sed senripoze, pelata de senlima, nekontraŭstarebla 
sopiro al amata hejmvilaĝo. 

Antaŭ multaj, multaj jaroj devigita forlasi hejman fajrujon kaj 
loĝi en malproksima urbo, kun maldolĉo en la koro rezigne li konsen- 
tiĝis kun kruela sorto destinita al li de Mondreganto. 

Tamen neniam li perdis esperon, ke Dia Providenco revenigos 
lin iam al tiuj poezioplenaj montetoj kaj kamparoj, kiuj rememorigas 
feliĉajn, senzorgajn jarojn de junaĝo, al tiuj pajlokovritaj kabanoj dro- 
nigitaj en verdaĵo de maiestaj tilioj kaj altaj poploj, en kies ombron 
li tiel volonte riługadis kontraŭ bruligantoj radioj de l' suno dum la 
varmegaj somertagoj. 

Kaj nun laŭirante la icme krutan vojon li paŝis ĉiam antaŭen 
kun mallevita kapo, de tempo al tempo direktante la sopiran rigar- 
don al la suda ekstremaĵo de montetara vastaĵo, etendiĝanta post la 
ĵus preterpasita pinarbaro, 

Au pli li proksimiĝis al sia celo, des pli rapidigis la paŝojn, des 
pli torte batigis la koron, kaj des pli sereniĝis la sulkigita vizaĝo, kaj 
iom post iom malĝojo cedadis lokon al malpreciza sento de feliĉo kaj 
gajeco, kiuj ŝajnis radii en la okuloj turnataj al la horizonto de l' vojo. 

De malproksime aŭdiĝis obtuze dolĉaj, ravaj sonoj de paŝtista 
ŝalmeto, signo de proksimeco de homfajrujoj. 

La sopirigaj tonoj vibris tra la spaco, karesante la orelojn de ia 
maljunulo kaj akcelante nedireblan sopiron al ĉarmoplena gepatra vi- 
lago, kies atingotempon laŭ renkonte ŝanĝanta pejzaĝo li konjekte 
penis difini, 

-— Ankoraŭ du aŭ tri horoj da vojo — li pensis, kaj ekkonsci- 
inte tion ne sentis jam laciĝon, forgesis eĉ pri premanta lin malsato, 
kaj sopiro ekvidi eble plej rapide la hejmon, ĝui rapsodiindajn ĉar- 
maĵojn de amata vilaĝo, ŝajnis pormomente plijunigi lin kaj doni al lia 
kaduka staturo kvazaŭfreŝajn fortojn de floranta juneco. 

Eksilentis luletemaj sonoj de la ŝalmeto kaj ĉirkaŭe regis paco 
kaj trankvilo harmoniante kun la sentoj de | vojiranto. 

dus la kadukulo atingis la ekstremaĵon de la kruta vojo, kiu de- 
post tiu loko milde malsuprenkondukis al la vasta valo, tratranĉita 
en la mezo de serpentume fluanta rivero, kies ambaŭ bordoj ornami- 
taj de belaj salikoj kaj alnoj, duonkaŝis la pentrinde dissemitajn vila- 
ĝajn dometojn, kuŝantajn post transa riverbordo. 

Tio ĉi estis la celo de la maljunula vojo, lia amata vilaĝo, ejo 
de lia naskiĝo, rememorigaĵo de iluzioplenaj travivaĵoj, objekto de la. 
senlima sopiro, kiun nenio ĝis nun povis kvietigi nur jena momento, 
en kiu lia rigardo renkontis denove post longa nevidado sian hejm- 
vilaĝon. 

Kortuŝita de subita elverŝo de ardosentoj, irintaj ĝis pia ekstazo 
pro plenumo de liaj revoj, per kiuj kvazaŭhĥaŝiŝe nutris sin lia subpre- 
mała animo dum afliktoplenaj tagoj de hejmforestado, li ekhaltis por 
momenlo fiksinte la okulojn radiantajn pro nedirebla gojsento sur la 
transa bordo de rivero, kie etendiĝis blankŝmiritaj vilaĝdometoj pres- 
kaŭ tute dronigitaj en verdaĵo de ĝardenoj kaj apudvojaj arboj. 

Ce maldekstra ekstremajo de la vilago vidigis grandioza turo 
de vilaĝa preĝejeto de gotika konstruo, superreganta la ĉarman, poe- 
zioriĉan panoramon. 

Kun sia pieco li iam preĝis en tiu sanktejo estante ankoraŭ infa- 
no, kun kia emocioplena raviteco li aŭskultis sublime gajajn Krist- 
naskajn kolendojn, iafoje ĝislarme kortuŝintajn lian impreseblan, sen- 
tikapablan koron: 

La maljunulo turnis la rigardon al ĉi tiu direkto kaj surpriza 
alfluo de kortuŝaj gojsentoj eligis el la proekscite radiantaj kaj jen 
subite nebulitaj okuloj larmojn de nepriskribebla feliĉeco, ekreganta 
la tutan lian estaĵon kaj la brusto pli rapide ondadis dum la larmoj 
de troa kaj abrupte alfluinta feliĉo ruliĝis laŭlonge de kavaj vangoj. 

Subite en trankvilo de naturo aŭdigis la preĝejaj sonoriloj, vo- 
kanlaj pian loĝantaron al devoplenumo kontraŭ Plejsuperulo, ĉar 
estis dimanĉo, libera tago de ĉiutagaj okupoj, dediĉita al Dio gardan- 
ta ĉian sian kreitaĵon. 

Kaj gemis ĝoje Digracon anoncantaj sonoriloj trapenetrante ĝis- 
funde la animon de feliĉigita vaganto kaj kontribuante ankoraŭ plie 
al emocio de abrupta ielićenverśo en la maljunulan koron. 

Li ne povis jam sobre rigardi kaj plen$ui admirindan bildon, 
lian koron premis io, kio ordonis al li humiliĝi antaŭ Dimizerikordo 
kaj en mallaŭta preĝado ekgenuiĝinte li ekstaze subaŭskultis la sole- 
nan sonoradon kaj etendinte la manojn kontraŭ la gotika konstruaĵo 
li dankis Providencon por plenumo de la revoj dum tiom da jaroj ne 
forlasantaj lin eĉ ensonĝe. Wł. Rymkiewicz. 


PERE DE ESPERANTO... 


Ni prezentas ĉi tie kelkajn faklojn, pruvantajn praktikajn ser- 
vojn de Esperanto-lingvo en internaciaj rilatoj. Red. 

La Redakcio de P. E. ricevis poŝtkarlon kun jena enhavo: 

Estimata Redakcio! Mi rapidas konatigi al legantoj de P. E. 
sciigon, kiu kvankam ne estos por ili miriga novaĵo, tamen povas 
esti utiligita kiel unu el konvinkaj argumentoj, pruvantaj pri prakti- 
kaj servoj de Esperanto kaj la organizaĵo, kiu estas UEA. Jen lasta- 
tempe mi tradukis „Memorlibrojn' de Biesiedowski. Necesa estis al 
mi kiel klarigo de la tradukinto certia informo koncernanta eksan 
ĉefon de la estraro en Albanujo. Ne povante ricevi ĝin enlande, mi 
turnis min al la delegito de UEA en Tirane, s-o Cuk Simoni, petante 
pri detaloj. Baldaŭ mi ricevis precizan informon. Dankante sur tiu lo- 
ko al s-o Cuk Simoni por lia afableco, mi deziras samtempe doni re- 
kompencan komplezon al Esperanto-movado kaj mi ĝojas, ke mi ha- 
vas honoron esti ĝia aktiva adepto. Altestime Aleksy Leszek Lasin- 
ski, Kalisz, skrz. poczt. 149. 

Dua fakto: 

S-o d-ro M. Blassberg, eksprezidanto de TEKA sendis al sia 
japana amiko, prof. d-ro Nishi en Tokio okaze de la lesto de la li- 
bro (15 de dec.) esperantan tradukon de pola romano verkita de 
Orzeszko. Post kelka tempo s-o B. ricevis jenan poŝtkarton: „Esti- 
mata Doktoro, Mi tre dankas vin por via afabla donaco, kiun mi ri- 

cevis antaŭ kelkaj tagoj kun granda gojo. La fama verko de Orzeszko 
jam havas sian japanan tradukon laŭ la Esp. traduko de nia Majstro 
kaj trovas multajn legantojn inter la virina rondo. Kinematografa 
kompanio jam entreprenis fari filmon sub la titolo „Vidu tiun patri- 


non... en kiu onidire fraŭlino lIrie-Takako, unu el la plej ŝatataj ki- 

noreĝinoj ludos la rolon de Marta. Kun koraj salutoj sincere via 

S. Nishi". (Ĉeokaze ni menciu ke estas eldonitaj oficialaj kovertoj 

kun esperanta surpreso: Anatomia Instituto, Tokia Imperia Univer- 

TURTO, Tokio, Japanujo". Sendube tion sukcesis aperigi prof. d-ro 
ishi). 


La registaro de l Princlando Liĥtenstejno decidis aperigi serion 
da poŝtkartoj oficialaj kun bildoj de tiu ĉi pentrinda lando kaj kla- 
riga teksto. Kiel novajon oni povas rimarki, ke la teksto estos en 
germana lingvo kaj en Esperanto; tio lasta okazas por altiri la inte- 
reson de turistoj en la tuta mondo al la lando. Ĝia situacio inter Svis- 
lando kaj Aŭstrio, apud tre frekventata vojo de internacia komuniko, 
faciligas la viziton. 

En maja numero de P. E. aperis ĉefartikolo sub tit.: „Jan Ko- 
chanowski'. En aparta loko la Redakcio turnis sin al aliaj Redakcioj 
de Esperanto-revuoj, petante represi la artikolon en ĉiuj esperant- 
lingvaj gazetoj. Samlandajn Samideanojn ni petis kopii la artikolon 
kaj sendi al Eksterlandaj kun peto traduki ĝin nacilingven kaj pri- 
zorgi ĝian aperigon en kelkaj gazetoj. Jam post neplene dek tagoj 
ni ricevis du specimenojn de ĉiutaga gazeto s. t. „L Eclaireur du Soir” 
eldonata en Nice (Francujo), kie nia fervora propagandanto kaj re- 
daktoro de tiu gazeto s-o Georges Avril enpresis kiel gvidartikolon, 
tiun pri Jan Kochanowski, klarigante en enkonduko devenon de la 
artikolo, menciante pri P. E. ktp. Sur tiu loko ni dankas korege al 
s-o Georges Avril, kiu tiel rapide plenumis nian peton en tiel bonega 
maniero. Samtempe ni petas ĉiujn aliajn samideanojn prizorgi la 
efektivigon de nia peto, de kies plenumo dependas tre multe. Ni vo- 
las tiamaniere akiri tre bonan konvinkilon pri la taŭgeco kaj disva- 
stigo de la lingvo, kiun ni prezentos ĉe polaj aŭtoritataj povoj. Ni ne- 
pre bezonas veki intereson por Esperanto en ĉiuj rondoj de la pu- 
bliko preparante ĝin tiel por la inda akcepto al la venontjara univer- 
sala kongreso okazonta, kiel sciate, en Krakow. Do helpu nin ĉiuj. 
Samideanoj en niaj penadoj kaj fortostreĉoj! Bonvolu plenumi la pre- 
zentitan peton! 

Jam post enpreso de tiuj vortoj ni ricevis bulgarlingvan jurna- 
lon s. t. „Zarja' de 5 de jun. k. j., en kies literatura parto troviĝas ar- 
tikolo pri Jan Kochanowski, tradukita el P. E. de s-o D. Malczew, 
redaktoro de bulgarlingva monata revuo dediĉita al propagando de 
Esperanto. Koran dankon al Vi, Samideano! 

S-o B. Głuchowski el Warszawa kopiis la artikolon pri J. Koch. 
kaj dissendis ĝin al 15 eŭropaj landoj, petante traduki ĝin nacilingven 
łaj prizorgi ilian aperigon. Baldaŭ „Narodni Noviny el Brno enpre 
sis la tradukon. El Zagreb kaj Helsinki venis promeso pri plenumo 
de la peto. Koran dankon. Sekvu la ekzemplon de s-o G. kaj ne for- 
gesu alsendi koncernajn ekzemplerojn de la gazeto. 


GRAVA ALVOKO. 


La Internacia Gazetara Komisiono, komisiita de la Internacia 
Centra Komitato de la Esperanto-Movado, entreprenas nun vastan. 
por-Esperantan propagandon per la tutmonda gazetaro. 

Tiucele estas urĝe bezonata statistiko pri jam atingitaj rezultoj 
ĉe la gazetaro. 

Mi petas tial ĉiujn Esperantajn aktivulojn en Polujo, ke ili bon- 
volu kiel eble plej baldaŭ informi min pri: 

1. nacilingvaj gazetoj en iliaj kaj najbaraj lokoj, entenantaj re- 
gule poresperantajn artikolojn, notojn, kursojn aŭ Esp. angulojn, 

2. nacilingvaj gazetoj, simpatiantaj al nia afero, 

3. nacilingvaj gazetoj, kiuj montris sian malamikecon al nia 
movado. 

Ĉiujn indikojn bonvolu fari sur aparta folieto, ne kune kun aliaj 
aferoj Esperantaj aŭ de UEA. Bonvolu klare skribi la plenan titolon 
kaj adreson de ĉiu gazeto, kun aldono, ĉu estas tag-, semajn- aŭ mo- 
nateldonaĵo. 

Koran antaŭdankon al ĉiuj helpontoj! 

J. Ŝapiro, membro de Int. Gaz. Kom., Lipowa 33, Bialystok. 


KOMUNIKOJ DE P. E. D. 


Konsiderinte ĉiujn por kaj kontraŭ — la Estraro de P. E. D. 
dum la okazinta la 13-an de k. m. kunsido decidis akcepti la inviton 
de Samideanoj el Łódź kaj tial la IV Pollanda Kongreso de Esperan- 
to kaj V Konferenco de P. E. D. okazos nunjare en Łódź la 20-an. kaj 
21-an de septembro. Loka Plenuma Komisiono konsistas el s-oj: D-ro 
Medrkiewicz, Lejzerowicz, Glicensztajn kaj Dembiński. Provizora 
adreso de la Komisiono: J. Glicensztajn, Łódź, Zachodnia 54, por 
L. K. K. Kotizo zł. 5.—. Aliĝiloj al la Pollanda Kongreso estos aldo- 
nitaj al la julia numero de Pola Esperantisto. 

Tiu ĉi numero cetere ne povos ampleksi aliajn informojn pri la 
kongreso, ĉar ĝi estos speciale dediĉita al urbo Kraków, pligrandi- 
gita kaj presita sur tre bona papero kun multaj belaj fotografaĵoj. 
Oni gin disdonos dum la Kongreso en Oxford por propagandi la ur- 
bon Kraków, sidejon de la venontjara Universala Kongreso de Espe- 
ranto. 

Estraro de fervojoj en Polujo promesis konsenti al eksterlandaj 
esperantistoj vizitantaj kiam ajn la landon favorajn biletojn. Ekskur- 
soj konsistantaj de minimume dek personoj interrilatu pri tio kun 
Pollanda Esperanto-Delegitaro, Kraków, Słoneczna 31, I. (J. Alfus). 
Aliaj gazetoj estas petataj represi la lastan sciigon. 

Ĉiuj paspcrtoj Wh pere de P. E. D. ĉu al Oxford ĉu al Arn- 
hem validos de 15. VII. 


EH AL FINNLANDO. 

Esperanto Instituto de Finnlando invitis f-inon Halina Wein- 
steinówna kiel instruistinon kaj gvidantinon de kursoj de Esperanto, 
okazontaj en Helsinki, Tampere kaj Viipuri. F-ino Weinsteinowna 
forveturos el Varsovio en fino de junio k. j. 


IV TUTPOLA KONGRESO DE ESPERANTO. 


LODZ, 20. kaj 21. de septembro 1930. 
LOKA KOMITATO. Estas organizita en Łódź. Loka Komitato, kiu konsi- 


stas el s-roj: D-ro J. Medrkiewicz — prez., L Lejzerowicz — ĝen. sekretario, 
I Glicensztajn — kasisto, s-ino E. Czelicka k. a. 
PROVIZORA ADRESO: ĉiujn poŝtsendaĵojn (leterojn, monavizojn, poŝt- 
mandatojn k. t. p.) bonvolu adresi al: 
s-o J. Glicensztajn, Łódź, Zachodnia 54, por L. K. K. 


KOTIZO. La kotizo estas fiksita zł. 5—, kiun la aliĝantoj bonvolu sendi 
laŭ supre montrita adreso en letero rekom. aŭ per postmandato. 


LOĜEJOJ. La prezoj de hotelĉambroj estas proksimume la samaj, kiel en 
la tuta lando. La Loka Komitato zorgas, kompreneble, pri rabato en hoteloj, kro- 
me pri malkaraj privataj ĉambroj kaj senpagaj komunaj loĝejoj. Ni petas la ali- 
gontojn, se eble, antaŭpagi la loĝejojn. 

FERVOJA RABATO. La Kongresa Komitato zorgas pri fervoja rabato por 
la kongresanoj. Detaloj tiurilataj aperos en la sekvontaj komunikoj. 

KOMUNAJ TAGMANĜOJ. Ili okazos en ambaŭ kongresaj tagoj kaj ver- 
ŝajne ne kostos pli ol po 3—4 zł. Bonvolu ankaŭ ĝin antaŭpagi aŭ almenaŭ sciigi 
nin, ĉu vi partoprenos en la komunaj tagmanĝoj. 

V KONFERENCO DE P. E. D. Samtempe, dum la Kongreso, okazos an- 
kaŭ la V Konferenco de P. E. D., kies programo aperos en la sekvonta komuniko. 

FAKAJ KUNVENOJ. Organizontoj de fakaj kunvenoj bonvolu laŭeble frue 
komuniki al ni la programon de l' kunveno, por ke ni povu rezervi por ili konve- 
nan horon kaj ĉambron. - 

PROVIZORA PROGRAMO. 

SABATON, la 20/9. 1930. 

9—12 h. Vizitado tra la urbo (grandfabrikejoj k. a.). 

12.30 h. Komuna tagmanĝo. 

15 h. Solena Malfermo en la Urbodomo. 

17 h. Unua Kongresa Laborkunsido. 

19 h. Komuna Vespermanĝo (laŭ deziro). 

20.30 h. Kongresa Raŭto en salonoj de hotelo Manteuffel. 

DIMANĈON, la 21-an de septembro 1930. 

8.30 h. Diservo en Katedralo de St. Kostka. 

10 h. II Kongresa Laborkunsido. 

12 h. Komuna fotografado. 

13 h. Komuna tagmanĝo. 

15 h. Fakaj kunvenoj. 

17 h. Fermo de la Kongreso. 

20 h. Amika kunveno en parko Helenów au kafejo Louvre. 

Loka Komitato faros ĉion eblan por agrabligi al la kongresanoj la restadon 
en la centro de la pola industrio. Tial ni petas ĉiujn samideanojn: venu grand- 
nombre al Lodz kaj kunhelpu por la sukcesigo de nia ĉi-jara Kongreso, kiu volas 
ifi potenca manifestacio poresperanta! 

Ĝis revido en Lodz! 

LOKA KONGRESA KOMITATO: 


Prezidanto: (—) D-ro J. Mędrkiewicz. Ĝen. Sekretario: (—) L Lejzerowicz. 


POLLANDA KRONIKO, 


| BIAŁYSTOK. La 17-an de majo Zamenhofa Esperanta Societo arangis ban- 
kedon por soleni la 3-an datrevenon de societa refondigo, Ceestis ć. 50 gesami- 
deanoj kiuj gaje amuzigis kaj dancadis gis 5-a horo matene. — Du Białystokaj sa- 
mideanoj S-roj Judkowski kaj Wolański entreprenas biciklan rondvojaĝon tra 
Eŭropo kaj vizitos ĉie la Esperantajn societojn. 
ORTO. Mortis S-ino Wajner, edzino de membro de Zamenhofa Esperanta 
Societo S-ro" Hirsz Wajner. Nian koran kondolencon. 
BYDGOSZCZ. Prof. M. Sygnarski informas nin, ke li gvidas esper. kurson 
en gimnazio kaj komerca lernejo. Detalan raporton li alsendos post la fino de la 
kurso. Dziennik Bydgoski aperigas konstantan esp. anguleton — (jam en 7 n-roj). 

Prof. Sygnarski fondas en mallonga tempo la Esper. societon por kontraualkoho- 
lujoj. 

DĄBROWA GÓRNICZA. En urba legejo komenciĝis esp.-kurso la 12. V. 
por 48 gelernantoj. La kurson gvidas s-o Czeslaw Rabenda, delegito de UEA. 

KRAKOW. En „Orli Lot' monata revuo de junularaj landkonemaj rondoj 
aperis pola traduko de etnografia enketo enpresita siatempe en Heroldo de Espe- 
ranto. La enketo celas havigi al siaj aŭtoroj necesajn informojn pri la faden — 
kaj teksajproduktado. Ĝi vekis intereson inter la redakcio kaj la legantaro. — 
En Ilustrowany Kurjer Codzienny aperis artikolo s. t. „El la esp.-movado sur la 
tuta mondo". 

LWOW. La movado plivigligis. Dank' al komuniko pri esp.-kurso en radio, 
anoncis sin multaj partoprenantoj kaj nune okazas du kursoj, gvidataj de niaj sen- 
lacaj, fervoraj aninoj f-inoj Nadel kaj Frucht. Oni aranĝas ankaŭ ekskursojn, dum 
kiuj la junularo tre bone sin amuzas. Krom tio la estraro penadas enkonduki kur- 
sojn en la lernejoj kaj espereble post la libertempo estos malfermitaj la kursoj en 
multaj lernejoj. 

LODZ. La movado progresas. Lodza Esperanto Societo aranĝis la 14. de 
aprilo sukcesplenan Zamenhofan vesperon. La 27. de aprilo vizitis nian urbon, 
vojaĝante de Praha hejmen S-o J. Ŝapiro, ĉefdelegito de UEA, kaj faris parola- 
don en ejo de LES pri nuntempaj praktikaj utiloj, atingeblaj de esperanto pere 
de UEA. La 24. de aprilo okazis en la salono de la Urba Konsilantaro solena mal- 
fermo de la kongreso de la popollerneja instruistaro, kiun salutis en nomo de 
TAGE kaj LES s-o Lejzerowicz, rikoltinte aplaŭdon. Ĉe la Societo funkcias kon- 
stantaj trimonataj kursoj kun meznombra frekvento. La loka gazetaro favore ri- 
latas al esperanto kaj ofte aperigas grandajn artikolojn propagandajn, verkatajn 
de s-o d-ro Medrkiewicz kaj s-ino Czelicka. La novelektita estraro kun s-o d-ro 
Helman kiel prezidanto vigle laboras, interesante inter alie por esperanto la lo- 
kajn policanojn kaj skoltojn, ĉe kiuj aŭtune espereble estos aranĝataj kursoj. La 
unuafoje en Lodz starigita Sciencpolitika Sekcio sub gvidado de s-oj: d-ro Emi- 
ljan Loth kaj d-ro Medrkiewicz disvolvas viglan agadon, altirante atenton de gra- 
vaj eminentaj personoj al esperanto. 

ROWNE WOLYNSKIE. Estas organizita kurso por abiturientoj de loka ko- 
merca lernejo. Gvidanto s-o Icekzon. 

WARSZAWA. Pola Studenta Esperantista Societo intense laboras. La 25. 
IV. finigis la kurso por komencantoj kun tre bona rezulto. La kurson gvidis f-ino 
Halina Weinsteinowna laŭ Ĉe-metodo. La 10. V. oni aranĝis en Pola Libera Uni- 
versitato la prelegon de D-ro Antoni Czubryński je temo: „Vojoj kaj rimedoj de 
l realizo de l' Esperantismo". La ĉambro plenplena. Granda interesiĝo. Post la 
prelego oni disdonis al ĉeestintoj multe da belaj propagandiloj pri Stockholma 


Ekspozizio. — En la monata, junulara revuo „Mój przyjaciel" aperadas porespe- 
rantaj artikoloj pol- kaj mondligvaj — ilia aŭtorino estas f-ino Lidja Zamenhof. — 
En la revuoj „Głos nauczycielski”, „Trzezwosĉ“ kaj „Spólnota' lokas priespe- 


rantajn artikolojn s-o B. Głuchowski. 

WILNO. Vilna Akademia Rondo Esp. aranĝis bonsukcesintan ekskurson en 
la ĉirkaŭaĵon „Belmont“. Oni pasigis bonege tutan matenon. Ekkantinte la „Espe- 
ron” la gesamideanoj decidis sendi al ĉiuj Esperantistoj de la tuta mondo gajan 
saluton, kies transporton ili komisiis al la oraj sunradioj. 


22-a UNIVERSALA KONGRESO DE ESPERANTO 
Oxiord 2-a — 9-a Aŭgusto 1930. 


En la februara n-ro de P. E. ni prezentis komunikon pri la Kongreso en 
Oxford; ĉi-tie ni kompletigas la informojn aŭ, se necese, ŝanĝas. Bonvolu do 
kompari. 

Rabato sur la Belgaj Fervojoj: Individua rabato je 35 proc. de la veturpre- 
zo de iu ajn belga stacio al Ostendo kaj de Ostendo al iu ajn belga stacio estas 
konsentita al la belgaj kaj alilandaj kongresanoj por iro al la Kongreso kaj re- 
veno. Por akiri tiun rabaton ili prezentu en la forvetura stacio aŭ en la unua lim- 
stacio belga, specialan indenteckarton por la alveturo kaj alian por la reveturo. 
Tiuj kartoj estos validaj de la 25a de julio por la alveturo kaj ĝis la 34a de aŭgu- 
sto por la reveturo. La interesataj kongresanoj bonvolu peti tiujn identeckartojn 
kontraŭ sendo de 1 respondkupono (aŭ de la poŝto aŭ de UEA), al Belga Ligo 

Esperantista, 60 St. Lievenslaan, Gento (Belgujo), antań la 25a de julio. Ili sam- 
tempe sciigu la numeron de sia kongreskarto kaj ta nomon de la belgaj forvetur- 
aŭ enirstacioj de sia al- kaj reveturo. 

Pasportoj: Ĉiu ano vojaganta al la Kongreso el alia lando bezonos nacian 
pasporton, sed el multaj landoj oni ne bezonos vizon. Por preciza informo oni sin 
turnu al la plej proksima pasport-oficejo. La kongresanoj ne-belgaj, kiuj devos 
traveturi Belgujon kaj kiuj, pro sia nacieco, estas ankoraŭ submetataj al la for- 
malaĵo de la belga konsul-vizo, povos akiri specialan vizon por eniro kaj restado 
unumonata en Belgujo, kontraŭ pago de 1.25 orfranko. La interesuloj tiucele sin 
turnu al la belga konsulo en la regiono de sia loĝloko. 

Postkongreso en Londono: La Organiza Komitato anoncas la jenan provi- 
Zoran programon: 

Sabato, 9 aug.: Komuna lunĉo, gvidalaj vagadoj, vespera festkunveno. 

Dimanĉo, 10 aug.: Gvidataj vagadoj (en kaj ĉirkaŭ Londono), demonstracio 
en publika parko Hyde, Diservoj, generala kunsido kaj koncerto. | 

Lundo, 11 aŭg.: Aŭlomobilaj ekskursoj. 

La kotizo estas fiksita je 3ŝ. Op. (mangoj kaj ekskursoj aparte pagotaj). 
APA? de la Londona Postkongreso: s-ro R. E. Fry, 1 Swaby Road, Londono, 

. W. 18. 

Kiel kongresejon la komitato por la Postkongreso luis tre belan halon no- 

mitan The Conway Hall, Red Lion Square, Bloomsbury, London, W. C. 1. Ĝi 


estas en centra loko, kaj tre proksima al la oficejo de la B. E. A. 


UNIVERSALA ESPERANTO-ASOCIO. 


POLA TERITORIO, Ĉefdelegito: J. Ŝapiro, Lipowa 33, Bialystok. 
Konto ĉe PKO No 60.047. 


OFICIALA BULTENO No 18. 

JARLIBRO 1930. Ni informas la membraron, ke ĉiuj membroj, pagintaj sian 
kotizon ĝis la 1-a de Junio n. j. ricevos dum unua duono de la nuna monato la 
Jarlibron rekle de la presejo tuj post ĝia apero. Membroj, aligantaj aŭ repagantaj 
sian Any post la nomita dato, ricevos la Jarlibron de la Ĉefdelegito tuj post 
la pa 


NEREPAGINTOJ. Sekve de nia cirkulero, dissendita al ĉiuj nerepagintoj 
konforme al la noto en la lasta bulteno, aro da membroj jam repagis sian kotizon 
por 1930. Kore dankante ilin, ni esperas, ke ankaŭ ceteraj sekvos ilian bonan 
ekzemplon. De ĉiuj nerepagintoj, kiuj ne respondis la cirkuleron, ni baldaŭ enka- 
sigos la kotizojn perposte alkalkulante la kaŭzitajn pro tio plikostojn. 

STATO DE UEA EN POLUJO. La 1-an de Junio 1930 UEA kalkulis en 
Polujo 337 membrojn (3 DM, 8 MS, 221 MA kaj 105 M), krom tio 1 Esp. Entr. Ni 
denove ripetas nian alvokon pri varbado, atentigante, ke ĉiu varbinto de nova 
membro ricevos belan libropremion. Liston da premioj bonvolu postuli de la lo- 
kaj Delegitoj aŭ rekte de la Ĉefdelegito. 

NOVAJ DELEGITOJ. Ni informas pri starigo de nova Delegito: 
STASZOW. D. M. Rizenberg-Czajkowski, hotelposedanto, Krakowska 6. 

Bialystok, la 1. 6. 1930. = J. Ŝapiro, Ĉefdelegito de UEA. 


KOMUNIKOJ DE. LA REDAKCIO. 


En la nuna n-ro de P. E. la legantoj trovos unua foje la nomon de nia kon- 
stanta redakcia kunlaboranto samideano Tadeusz Hodakowski, kiel kunredaktan- 
to. Cetere li jam de longe faras grandparte la redakcian laboron. Hodiaŭ ni salu- 
tas lin kiel plenrajtan kunredaktanton. 

Administradon gvidas kiel ĝis nun S-ro L. Kutscher. 

Anstataŭ la kutima parto de la vortaraldono ni donas en la nuna numero 
staluton de*Pollanda Esperanto-Instituto. 

Unu el redakciaj kunlaborantoj preparis kelkajn polajn, priesperanlajn ar- 
tikolojn, taŭgajn por la pola gazelaro kaj volonte de $i akceptatajn. Oni petas 
ĉiujn Samideanojn, kiuj povus iel sukcesigi ilian aperon en ĵurnaloj, turni sin al 
la Redakcio de P. E., de kie ili ricevos la artikolojn. 


Drukarnia L. Gronusia i S-ki w Krakowie, ul. Stolarska 6. Telefon 1018 


La voĉo de la juna generacio 
vokas al nova tempo bazita sur justeco kaj amo. Ĝi parolas al vi el 
la dumonata, riĉenhava, ilustrita gazeto 
LA JUNA BATALANTO, 

organo de la internacia katolika junulara kaj paca movado, eldonata 
de Mondjunularo Katolika (MOKA). Ankaŭ vi devas legadi ĝin! 
Jarabono: 4 zł, kun MOKA-membreco 6 zł. Specimenoj senpagaj. 

Pagu al Eldona Kooperativo La Juna Batalanto, Regina Reifi, 

Koln - Delbrück, Bensberger Marktweg 63. 


(X iso OE EB, 5 2838988888860086€85880460680. $£USBCB- Re 00606 0 
Wyszedł z druku 
KOMPLETNY SAMOUCZEK JĘZYKA ESPERANTO 
ze zbiorem wyrażeń handlowych i radjowych, 


ułożony przez p. S. Grenkamp-Kornielda, 
członka wszechświatowego komitetu językowego dla Esperanta, Paryskiego To- 
warzystwa Lingwistycznego, współautora  najobszerniejszego Słownika i naj- 
obszerniejszej Gramatyki esperanckiej 
z przedmową prof. A. Cotton, członka Paryskiej Akademii Nauk. 


Cena (wraz z opłatą pocztową): 
| egz. — zł 1:25 25 egz. — zł 22— 
5 99 kn 5S— 50 ih Ty) 40 — 
Ov, „TRZ SNAP 100%, 3204, 285 


Konto czekowe Nr. 400.821. 
esta», wta VOĈO, OZ 


Libreja Fako de „Pola Esperantisto" 


Kraków, ul. Lubicz 34. Konto PKO. 406.660. 


REKOMENDAS : 

Albanio — Gvidlibro ; f ; ] / 1 0.60 
Albumo de Kraków (34 fotoj) . j 0.30 
Albumo de l' VIII en Krakow. Luksege eldonita ku 600 fot. | . 15.00 
Ama stelaro . i : 1.10 
An-Ski —- Dibuk. Teatrajo l s - ; : 1.25 
Avsejenko — Fraŭlino Suzano . 2.00 
Balucki — Kuzeto. Komedio en trad. de S. Grenkamp : E 0.60 
Baudouin — La arto de memdisciplino: Psikagogio 1.30 
Bialystok — Gvidlibro tra urbo de nia Majstro . 0.60 
Blicher — Taglibro de vilagpedelo. Rakonto , | 1.20 
Bcnnsels — Śolandro | ; 2.20 
Bujwid O. prof. — Kvin prelegoj pri bakterioj | : 1.00 
La apliko de radioj ultraviolaj al sterilizo de akvo 0.35 

Bukedo -— 1. kaj II. Rakontoj de diversnaciaj aŭtoroj po | 1.20 
Bultuis — Malriĉa en spirito. Dramo orig. en E. . | ; 1.40 
Butin — Faŭsto. Komentario al la I-parto . ; 0.60 
Butler — Himnaro Esperanta . ; i ; , , ; | 3.00 
— Kantaro Esperanta . : | : 3.00 
Campe — Robinsono Kruso F ; 7.00 
Cart i Borel — Esperanto w 10 lekcjach | z , ; : 1.30 
Conscience — La leono de Flandrujo 1-9 11.75 
Czechowski — Podróż po świecie dostępna dla każdego | | 0.50 
Czubryński — Esperantyzm. Wyd. II. | | | 3.00 
Dobrzanski — Al mokantoj , | » i l 0.45 
Dreyfus — La vangfrapo : | 1.00 
Fredro -- Consilium facultatis. Komed; trad. "Ant. "Grabowski" i 1.60 


Gemoj de la hungara popolmuziko . . j | 3.20 


Grabowski Ant. — Nova Antologio . : 
Grenkamp-Kornfeld — Krioj de Vkoro. Poeziaĵoj. 
— Penseroj. Legindaj precipe en kursoj | , 


Gryli — W sprawie nauki języków obcych 
Hebbel — Gyges kaj lia ringo , 


Hiller — Ho, tiuj fremduloj, opereto . 

Ibsen — Imperiestro kaj Galileano . 

Ilustrita Gvidlibro tra Pollando kaj Dufzig Gdansk, eldon, de la 
P. E. D. Kraków 


Insignoj esper. (steloj) po 1.10, 1.20, 1.30, 1.40, 1.50. 1.70, 2. 10. 
Jarkolekto de „Pola Esperantisto" 1928 
Jarkolekto de „Pola Esperantisto“ 1929 


Jung —- La alta kanto de la amo 

Kant — Al eterna paco . 
Kaplan — Akordoj esperantaj 

Karinthy — Norda vento; novelkolekto 


Kongreslibro de |! VIII. en Kraków. Riĉe ilustrita 

Kraków — Urbo de Jubilea Kongreso 1912 . 

Kriss — Melodoj de l' nokto. Poeziaĵoj . 

Ilange — Libroj de profetoj, ses pocmo trad. Ant. Grabowski 

Lessing — Minna de Barnhelm . : ; 

Malgranda terbiblio 

Multatuli — Historio de Saidjach kaj Adinda; eld. Liem Tjong, Hie 
Semarang — Java 

Polaj Kristnaskaj Kantoj . 

Poŝtkartoj (kun moto de Żeromski) 10 patoj. 


Ramo — En Svislando . 

Slowacki — La patro de pestuloj el El-Arish, trad. Ant. Grabowski 
Śapiro — Babiladoj de bonhumora Zamenhofano z 
Ŝlosilo esper. en pola lingvo A ) A ; , : > 
Tatroj kaj Zakopane : > z ; A 
Tichawski — „La Mondlingvo”, ` podr. Esp. i 
Trochimowski — Kwestja języka międzynarodowego 10 ekz. 

Turno — Kompletny podrecznik Baner na: wyd. III. . 

— Wyższy kurs | 4 ; ; 
Wells — La dormanto vekiĝas . A : ; 
Wiesenfeld — Galerio de Zamenhof. Kun 18 portretoj 
Zamenhof, D-o Leono — Mia liro 


Zawada — Pełny podstawowy słownik j. Esp. (esp. -pol.) 


La verkoj de Zamenhof: 


Fundamenta Krestomatio . ; i A ; : $ ; 
Fundamento de Esper. (5- lingva) A ; f s f 
Lingvaj Respondoj . | ; f ; ; A 
Proverbaro Esperanta j i ; ; À 3 
Andersen — Fabeloj I. kaj IT. parto po i | ; : 
Goethe — Ifigenio en Taŭrido p ; s 
Gogol — La Revizoro 

Heines La Rabeno desBabatah ala ORNE 

Molière — Georgo Daudin ) A A ; : 

Orzeszko — Marta . : : j ; í > ; 
Schiller — La Rabistoj . s : 1 ; i ; : 3 
Shakespeare — Hamleto . 3 e ; > : i ; ; 


Nur antaŭpago. — Por sendkostoj aldonu 109. 


1.60 
0.50 
0.75 
0.50 
6.50 
1.40 
12.60 


1.50 


5.00 
6.00 
1.80 
4.40 
0.80 
1.30 
1.00 
0.80 
1.00 
1.50 
4.30 
2.00 


1.85 
0.35 
0.50 
4.80 
1.40 
1.00 
0.60 
0.50 
5.00 
1.00 
1.25 
2.00 
5.00 
2.40 
1.10 
4.00 


5.60 
2.30 
2.80 
2.70 
4.40 
3.30 
3.30 
2.30 
1.75 
5.50 
3.30 
2.75 


Por rekomendita sendaĵo plu 0.50 zł. La sendaĵon nerekomenditan ni ne garantias. 


Drukarnia Ludwika Gronusia i Ski w Krakowie, Stolarska 6. 


